NACRT
OBRAZLOŽENJE
Programom razvoja civilnog društva u Općini Vojnić za 2027. godinu utvrđuju se aktivnosti i financijska sredstva namijenjena poticanju i razvoju civilnog društva, djelovanju udruga, humanitarnih organizacija, sportskih i kulturnih društava te provedbi projekata i manifestacija od interesa za lokalnu zajednicu.
Cilj Programa je poticanje aktivnog sudjelovanja građana u društvenom životu Općine, jačanje rada udruga i neprofitnih organizacija, promicanje humanitarnog djelovanja, sporta i kulture te stvaranje kvalitetnijih uvjeta za uključivanje djece i mladih u različite društvene, sportske i rekreativne aktivnosti.
U Proračunu Općine Vojnić za 2027. godinu planirana su sredstva za sljedeće aktivnosti i projekte:
1. A100001 – Humanitarna djelatnost Crvenog križa – 15.000,00 eura
Sredstva su namijenjena financiranju redovne djelatnosti Općinskog društva Crvenog križa Vojnić, odnosno podmirenju troškova njegova poslovanja i provedbi humanitarnih aktivnosti. Potporom se omogućuje kontinuirano pružanje pomoći socijalno ugroženim osobama i drugim potrebitim stanovnicima te provedba aktivnosti od značaja za lokalnu zajednicu.
2. A100002 – Tekuće donacije ostalim neprofitnim organizacijama – 6.000,00 eura
Sredstva su namijenjena pružanju financijske potpore zdravstvenim i socijalnim ustanovama, kao i drugim ustanovama koje obavljaju djelatnosti od značaja za stanovnike Općine. Cilj je podržati njihov rad i unaprijediti dostupnost zdravstvenih i socijalnih usluga.
3. A100003 – Tekuće donacije udrugama građana – 40.000,00 eura
Sredstva su namijenjena sufinanciranju programa i projekata udruga civilnog društva koje svojim djelovanjem doprinose razvoju društvenog, kulturnog, humanitarnog i drugog javnog života na području Općine Vojnić.
Od ukupnog iznosa 32.000,00 eura planirano je za udruge građana, dok je 8.000,00 eura namijenjeno tekućim donacijama vjerskim zajednicama.
Dodjela sredstava udrugama provodit će se putem javnog natječaja za financiranje programa i projekata od interesa za opće dobro, sukladno propisanim kriterijima i raspoloživim proračunskim sredstvima.
4. A100004 – Financiranje javnih potreba u sportu – 60.000,00 eura
Sredstva su namijenjena poticanju i promicanju sportskih aktivnosti, razvoju sporta i rekreacije te stvaranju boljih uvjeta za bavljenje sportom na području Općine Vojnić.
Za tekuće donacije sportskim društvima planirano je 50.000,00 eura, koja će se dodjeljivati temeljem javnog natječaja za financiranje javnih potreba u sportu. Preostalih 10.000,00 eura namijenjeno je održavanju sportskih objekata i terena kako bi se osigurali odgovarajući uvjeti za provođenje sportskih aktivnosti.


5. A100005 – Manifestacije i razna događanja – 35.000,00 eura
Sredstva su namijenjena poticanju kulturnog stvaralaštva, očuvanju kulturne baštine i organizaciji manifestacija i događanja od značaja za Općinu Vojnić.
Za tekuće donacije kulturnim društvima planirano je 9.000,00 eura, a sredstva će se dodjeljivati udrugama iz područja kulture temeljem javnog natječaja.
Za održavanje kulturnih manifestacija planirano je 8.000,00 eura, dok je za tekuće donacije udrugama za održavanje spomenika kulture planirano 18.000,00 eura. Navedena sredstva namijenjena su aktivnostima očuvanja i zaštite kulturne baštine, osobito praćenju stanja i održavanju Spomen-područja Petrova gora, uz financijsku potporu Ministarstva kulture i medija.
6. A100009 – Projekt podrške dječjem razvoju na području Općine Vojnić – 70.000,00 eura
Projekt je usmjeren na poticanje cjelovitog razvoja djece, njihovih sposobnosti i interesa kroz organizaciju različitih aktivnosti, izleta, natjecanja i drugih sadržaja namijenjenih djeci s područja Općine Vojnić.
Planirana sredstva obuhvaćaju rashode za zaposlene, materijalne rashode te nabavu potrebne opreme za provedbu projektnih aktivnosti. Provedbom projekta nastoje se djeci omogućiti dodatni sadržaji za kvalitetno provođenje slobodnog vremena, razvoj socijalnih vještina i uključivanje u različite edukativne, sportske i društvene aktivnosti.
7. K100010 – Tenis za djecu Vojnića – 22.600,00 eura
Projekt je usmjeren na uključivanje djece u sportske aktivnosti, promicanje zdravog načina života te razvoj sportskih vještina kroz tenis. Planirana sredstva namijenjena su organizaciji sportskih aktivnosti, boravku i smještaju djece u kampu, nabavi potrebnih sportskih rekvizita i druge opreme te podmirenju materijalnih troškova provedbe projekta.
Projektni prijedlog planira se kandidirati na neki od eventualno raspisanih javnih poziva. 
8. K100011 – Unapređenje sportsko-rekreacijske zone – Padel teren – 216.800,00 eura
Kapitalni projekt obuhvaća unapređenje postojeće sportsko-rekreacijske infrastrukture izgradnjom padel terena, uključujući potrebne radove, dobavu i ugradnju opreme te uređenje prostora namijenjenog sportskim i rekreativnim aktivnostima.
Cilj projekta je proširenje sportske ponude na području Općine Vojnić, stvaranje novih mogućnosti za rekreaciju djece, mladih i odraslih te poticanje aktivnog i zdravog načina života. Realizacijom projekta dodatno će se unaprijediti sportsko-rekreacijska infrastruktura i kvaliteta sadržaja dostupnih stanovnicima Općine.
Za provedbu Programa razvoja civilnog društva u Proračunu Općine Vojnić za 2027. godinu planirana su ukupna sredstva u iznosu od 465.400,00 eura, iz izvora općih prihoda i primitaka, donacija te pomoći iz državnog proračuna.
Provedbom ovog Programa Općina Vojnić nastavlja podupirati rad udruga i organizacija civilnog društva, razvoj sporta i kulture, očuvanje kulturne baštine te provedbu aktivnosti usmjerenih na djecu i mlade. Ulaganjem u društvene, sportske i kulturne sadržaje stvaraju se kvalitetniji uvjeti za život stanovnika i daljnji razvoj lokalne zajednice.

REPUBLIKA HRVATSKA 
KARLOVAČKA ŽUPANIJA
          OPĆINA VOJNIĆ
Općinsko vijeće
KLASA: 230-01/26-01/__
URBROJ: 2133-17-03-26-__
Vojnić, _______________ 2026. godine

Na temelju članka 32. i 33. Zakona o udrugama  („Narodne novine“, broj 74/14, 70/17, 98/19 i 151/22) i članka 30. Statuta Općine Vojnić („Službeni glasnik Općine Vojnić“, broj 01/21 i 03/25),  Općinsko vijeće Općine Vojnić na __. sjednici održanoj dana _____________ 2026. godine, usvojilo je
PROGRAM
RAZVOJA CIVILNOG DRUŠTVA U OPĆINI  VOJNIĆ
ZA 2027. GODINU
                                                               	
Članak 1.
Ovim Programom uređuje se razvoj civilnog društva sa procjenom troškova i izvorima financiranja kako slijedi:
	Aktivnost broj
	Naziv aktivnosti
	Plan 2027.
EUR

	A100001
	Humanitarna djelatnost Crvenog križa
	15.000,00

	
	[bookmark: _Hlk121601554]Tekuće donacije humanitarnim organizacijama – Crveni križ
	15.000,00

	Izvor
	Opći prihodi i primici
	

	A100002
	Tekuće donacije ostalim neprofitnim organizacijama
	6.000,00

	
	Tekuće donacije zdravstvenim i socijalnim ustanovama
	6.000,00

	Izvor
	Opći prihodi i primici
	

	A100003
	Tekuće donacije udrugama građana
	40.000,00

	
	Tekuće donacije udrugama građana
	32.000,00

	
	Tekuće donacije vjerskim zajednicama
	8.000,00

	Izvor
	Opći prihodi i primici
	

	A100004
	Financiranje javnih potreba u sportu
	[bookmark: _Hlk118659369]60.000,00

	
	Tekuće donacije sportskim društvima
	50.000,00

	
	Tekuće održavanje sportskih objekata
	10.000,00

	Izvor
	Opći prihodi i primici
	

	
A100005
	Manifestacije i razna događanja
	35.000,00

	
	Tekuće donacije kulturnim društvima
	9.000,00

	
	Održavanje kulturnih manifestacija
	8.000,00

	Izvori
	Opći prihodi i primici
	

	
	Tekuće donacije udrugama - Održavanje spomenika kulture
	18.000,00

	Izvori
	Pomoći iz državnog proračuna - ostalo
	

	A100009
	Projekt podrške dječjem razvoju na području Općine Vojnić
	70.000,00

	
	Rashodi za zaposlene 
	23.450,00

	
	Materijalni rashodi
	45.750,00

	
	Rashodi za nabavu proizvedene dugotrajne imovine
	800,00

	Izvori
	Pomoći iz državnog proračuna - ostalo
	

	K100010
	Tenis za djecu Vojnića
	22.600,00

	
	Materijalni rashodi
	2.600,00

	Izvori
	Opći prihodi i primici
	

	
	Materijalni rashodi
	18.500,00

	
	Rashodi za nabavu proizvedene dugotrajne imovine 
	1.500,00

	Izvori
	Donacije od ostalih subjekata izvan opće države
	

	K100011
	Unapređenje sportsko-rekreacijske zone  - Padel teren
	216.800,00

	
	Materijalni rashodi
	20.600,00

	
	Rashodi za nabavu proizvedene dugotrajne imovine 
	196.200,00

	Izvori
	Pomoći iz državnog proračuna - ostalo
	

	
	SVEUKUPNO
	465.400,00



Članak 2.
Temeljem odredaba Zakona o sportu potrebe u sportu za koje se osiguravaju sredstva iz Proračuna Općine Vojnić za 2027. godinu jesu:
· poticanje i promicanje sporta od značaja za općinu Vojnić i Karlovačku županiju 
· trening, organiziranje i provođenje sustava županijskih natjecanja
· održavanje sportskih objekata 
· ostale sportske aktivnosti od značaja za općinu   



Članak 3.
Tekuće donacije humanitarnim organizacijama – Crveni križ odnose se na donaciju za rad Općinskog društva  Crvenog križa Vojnić za podmirenje redovnih troškova. U 2027. godini planiran je iznos od 15.000 eura.
Tekuće donacije zdravstvenim i socijalnim ustanovama odnosi se na donaciju zdravstvenim i socijalnim ustanovama za podmirenje redovnih troškova. U 2027. godini planiran je iznos od 6.000 eura.
Tekuće donacije udrugama građana odnose se na sufinanciranje udruga civilnog društva na području općine. Sredstva za sufinanciranje programa ostvaruju se temeljem javnog natječaja za predlaganje javnih potreba Općine Vojnić za 2027. godinu koji Općina Vojnić raspisuje početkom svake godine. Sredstva su limitirana i odobravaju se temeljem dostavljenih zahtjeva i odabira Povjerenstva. Za udruge građana u 2027. godini osigurano je 32.000 eura, a za vjerske zajednice 8.000,00 eura. 
Financiranje javnih potreba u sportu u 2027. godini planirano je u iznosu od 60.000,00 eura. Od tog iznosa 50.000,00 eura dodijeliti će se sportskim društvima temeljem javnog natječaja za predlaganje javnih potreba Općine Vojnić za 2027. godinu, a 10.000,00 eura utrošiti će se za održavanje sportskih terena.
Za manifestacije i razna događanja u proračunu Općine Vojnić planirano je 35.000,00 eura, a odnose se na održavanje kulturnih manifestacija u iznosu od 8.000,00 eura. Tekuće donacije kulturnim društvima planirane u iznosu od 9.000,00 eura dodjeljuju se udrugama iz kulture temeljem javnog natječaja za predlaganje javnih potreba Općine Vojnić za 2027. godinu. Za tekuće donacije udrugama - Održavanje spomenika kulture za 2027. godinu planiran je iznos od 18.000,00 eura koji se dodjeljuje udrugama iz kulture koje prate stanje na Spomen području Petrova gora za koje svake godine Ministarstvo kulture i medija dodjeljuje sredstva za održavanje i zaštitu. 
Aktivnost „Projekt podrške dječjem razvoju na području Općine Vojnić“ planira se u iznosu 70.000,00 eura. 
Kapitalni projekt „Tenis za djecu Vojnića“ planiran je u iznosu od 22.600,00 eura. a uključivati će boravak sa smještajem u kampu uz nabavku potrebnih rekvizita za provedbu projekta. Projektni prijedlog planira se kandidirati na neki od eventualno raspisanih javnih poziva. 
Kapitalni projekt Uređenje sportsko-rekreacijske zone – Padel teren, planira se u iznosu od 216.800,00 eura, gdje će se raditi na dobavi i ugradnji opreme te izgradnje samog terena za padel. 

Članak 4.

Ovaj Program stupa na snagu osmog dana od dana objave u “Službenom glasniku Općine Vojnić“, a primjenjuje se od 01. siječnja 2027. godine.

